**HELYI ÉPÍTÉSI SZABÁLYZAT ÉS SZABÁLYOZÁSI TERV MÓDOSÍTÁSA**

**Csongrád Város Képviselő-testülete ……./2019. (…….) Önkormányzati rendelete**

**Csongrád Város Helyi Építési Szabályzat és Szabályozási Terv jóváhagyásáról szóló 25/2005. (VIII.29.) rendeletének módosításáról**

Csongrád Város Önkormányzat Képviselő-testülete az épített környezet alakításáról és védelméről szóló 1997. évi LXXVIII. törvény 62. § (6) bekezdésének 6. pontjában kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. pontjában és az épített környezet alakításáról és védelméről szóló 1997. évi LXXVIII. törvény 6. § (1) bekezdésében meghatározott feladatkörében eljárva, a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI.8.) Korm. rendelet 28. § (1) bekezdésben biztosított véleményezési jogkörében eljáró államigazgatási szervek, valamint a partnerek véleményének kikérésével és a partnerségi egyeztetés szabályainak megfelelően a következőket rendeli el:

**1. §** (1) Csongrád Város Helyi Építési Szabályzatáról szóló 25/2005. (VIII. 29.) Ökt. rendelet (a továbbiakban: rendelet) 17. § kiegészül a (16) bekezdéssel:

„(16) Az Lk-2 övezet Hegyi Antal utcai területén az oldalhatáron álló beépítési mód mellett a „K” kialakult jelölés is érvényes, és vonatkozik rá az 5. § (2) bekezdés a) pontja.”

**2. §** (1) A rendelet 22. § (4) bekezdésében szereplő táblázat Vt-1 építési övezetre vonatkozó paraméterei a következőképpen módosulnak:

|  |  |  |  |  |  |  |
| --- | --- | --- | --- | --- | --- | --- |
| **AZ ÉPÍTÉSI TELEK** | | | | | | **AZ ÉPÜLETEK** |
| **övezeti jele** | **Beépítés módja** | **legnagyobb beépítettsége**  **%** | **legkisebb kialakítható területe m2** | **Minimális zöldfelületi**  **aránya %** | **max. szintter.**  **mutató** | **(legkisebb-) legnagyobb építmény-magassága (m)** |
| Vt-1 | Z | 70 | 800 | 10 | 2,4 | 12,5 (K) |

**3. §** A rendelet 24. § (5) bekezdésében szereplő táblázat Gksz-8 építési övezetre vonatkozó paraméterei a következőképpen módosulnak:

|  |  |  |  |  |  |  |
| --- | --- | --- | --- | --- | --- | --- |
| **AZ ÉPÍTÉSI TELEK** | | | | | | **AZ ÉPÜLETEK** |
| **övezeti jele** | **Beépítés módja** | **Legnagyobb beépítettsége**  **%** | **legkisebb kialakítható területe m2** | **Minimális zöldfelületi**  **aránya %** | **max. szintter.**  **mutató** | **legnagyobb építménymagassága (m)** |
| Gksz-8 | SZ | 60 | **15000** | 25 | 2,0 | **25** |

**4. §** (1) A rendelet a következő 24/A. §-al egészül ki:

**24/A. § Általános gazdasági terület (Gá)**

(1) Általános gazdasági területen (Gá) az országos településrendezési követelmények szerinti rendeltetést tartalmazó épületek helyezhetők el.

(2) Az általános gazdasági terület építési telkeinek kialakítása során alkalmazandó legkisebb telekméreteket, azok legnagyobb beépítettségét, továbbá az építhető építménymagasság mértékét – a beépítési mód függvényében – a következő táblázat szerint kell meghatározni:

| **AZ ÉPÍTÉSI TELEK** | | | | | **AZ ÉPÜLETEK** |
| --- | --- | --- | --- | --- | --- |
| **övezeti jele** | **Beépítés módja** | **Legnagyobb beépítettsége**  **%** | **legkisebb kialakítható területe m2** | **Minimális zöldfelületi**  **aránya %** | **legnagyobb építménymagassága (m)** |
| Gá-1 | SZ(K) | 70 | 3000 | 10 | 15 |

(3) Az előírt legkisebb zöldfelület területének felén többszintes növényállomány fenntartása kötelező.

**5. §** Hatályát veszti a rendelet 22. § (25) bekezdése.

**6. §** (1)A rendelet SZT-18 jelű belterületi szabályozási tervlapja az 1.1, 1.2, 1.3 mellékleten jelölt tervezési terület szerint módosul.

**7. §** Ez a rendelet a kihirdetését követő 15. napon lép hatályba.

**Bedő Tamás s.k. Dr. Juhász László s.k.**


polgármester jegyző

**Záradék:**


A rendelet kihirdetésének napja: 2019. ………..

**1. melléklet a …/2019. (………) Önkormányzati rendelethez:**

* 1. **A Gksz-8 övezetben a legnagyobb építménymagasság növelése 12 méterről 25 méterre**



****

**1.2. Ipari park 1643/3 HRSZ-ú terület átsorolása az új Gá-1 övezetbe a beépíthetőség biztosítása érdekében**



* 1. **A Vt-1 övezetek, HÉSZ szerinti 7 méteres minimális építménymagasságának eltörlése**

****

****